भीमगढ किले दे मोर्चे च नां पैदा करने दे बाद इक दिन जोरावरै ने राजा गुलाबसिंघ गी सलाह दित्ती जे फौजें दे कन्ने कम्म करदे, मैहकमा भार-बरादरी दे अंदर जुगती कन्ने खर्च कीता जां तां काफी बच्चत दी गुंजेश होई सकदी ऐ। ए सलाह राजा सहब द मन लग्ग ते उने जोरावर गी आखेया जे नेई गल्ल ऐ तां तूं असें गी ए कफायत करियै दसस। अस तुगी कर-खिदमत दा मौका दिन्ने आं। आखदे न जे अपनी अकलमन्दी ते जुगती कन्ने जोरावर ने इस महकमे च केइयें लक्खें रपे दी बच्चत करी दस्सी। राजा गुलाबसिंध बड़े खुस होए ते उस दिनै कोला लेइयै ओदे पर खास मेहरबानी करन लगी पे। जोरावर दा औहदा बधी गेया। थोड़े समे दे बाद जोरावरसिंघ किश्तबाड़ै दा हाकम आह्‌ला बनाया गेया।